Mariinski Posad

Mariinski Posad (ven. Марии́нский Поса́д, tšuvassiksi Сӗнтӗрвӑрри, Sĕntĕrvărri) on kaupunki Tšuvassian tasavallassa Venäjällä. Se sijaitsee Volgaan laskevan Syndyrka-joen suussa 48 kilometriä tasavallan pääkaupungista Tšeboksarysta itään. Kaupunki on Mariinski Posadin piirin keskus. Volgan rannalla on laivalaituri. Asukkaita on 10 100 henkeä (vuonna 2008). Sundyrin kylä tunnetaan 1600-luvulta lähtien. Vuonna 1856 siitä muodostettiin lähikylineen Kazanin läänin Tšeboksaryn kihlakuntaan kuulunut Mariinski Posadin kaupunki. Nykyään siellä on metalli- ja elintarviketeollisuutta sekä tunnettu alkoholitehdas. Kaupungissa toimii kotiseutumuseo. Lähteet Goroda Rossii: entsiklopedija, s. 253. Moskva: Bolšaja Rossijskaja Entsiklopedija, 1994. ISBN 5-85270-026-6 Aiheesta muualla Mariinski Posadin kaupungin sivusto (venäjäksi)